CELEX: 62012TN0037
Language: et
Date: 2012-01-25 00:00:00
Title: Kohtuasi T-37/12: 25. jaanuaril 2012 esitatud hagi — Advance Magazine Publishers, Inc versus Siseturu Ühtlustamise Amet — López Cabré (TEEN VOGUE)

10.3.2012   
            
            
               ET
            
            
               Euroopa Liidu Teataja
            
            
               C 73/30
            
         25. jaanuaril 2012 esitatud hagi — Advance Magazine Publishers, Inc versus Siseturu Ühtlustamise Amet — López Cabré (TEEN VOGUE)
   (Kohtuasi T-37/12)
   2012/C 73/59
   Hagiavalduse keel: inglise
   
      Pooled
   
   
      Hageja: Advance Magazine Publishers, Inc (New York, Ühendriigid) (esindaja: T. Alkin)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Eduardo López Cabré (Barcelona, Hispaania)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 22. novembri 2011. aasta otsus (asi R 1763/2010-4) varasemal kaubamärgil tugineva vastulausega seotud osas;
            
         
               —
            
            
               mõista hageja kohtukulud välja vastulause esitajalt.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnamärk „TEEN VOGUE” kaupadele muu hulgas klassis 18 — ühenduse kaubamärgitaotlus nr 5265517
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: Hispaania sõnamärgi „VOGUE” registreering nr 496371 kaupadele klassis 18; Hispaania kujutismärgi „VOGUE moda en lluvia” registreering nr 2153619 kaupadele klassis 18; ühenduse sõnamärgi „VOGUE” registreering nr 2082287 kaupadele klassis 18
   
      Vastulausete osakonna otsus: jätta ühenduse kaubamärgi registreerimise taotlus osaliselt rahuldamata
   
      Apellatsioonikoja otsus: jätta kaebus rahuldamata
   
      Väited: rikutud on nõukogu määruse (EÜ) nr 207/2009 artikli 43 lõiget 2 ja/või komisjoni määruse (EÜ) nr 2868/95 eeskirja 22 lõiget 3 ning nõukogu määruse nr 207/2009 artikli 8 lõike 1 punkti b, kuna apellatsioonikoda rikkus õigusnorme, kui leidis, et vastulause esitaja tõendid „kogumis” olid piisavad, et tõendada varasema kaubamärgi kasutamist, ning kui ta vääralt järeldas, et esineb hageja kaubamärgi ja vastulause esitaja kaubamärgi segiajamise tõenäosus.